L'Ajuntament d'Alaquàs inicia una nova campanya: Voluntariat pel Valencià
03/12/2009

# L'Ajuntament d'Alaquàs inicia una nova campanya: Voluntariat pel Valencià

*   03/12/2009
*   [Imprimir](#)
*   Compartir
*    https://www.alaquas.org/documento.asp?id\_do=11769

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11769%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20inicia%20una%20nova%20campanya%3A%20Voluntariat%20pel%20Valenci%C3%A0)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11769/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11769/0312200913112008vvlogo_jpg_imagen_1_Form_4.jpg)](https://www.alaquas.org/ficheros/documentos/2009/2/11769/0312200913112008vvlogo_jpg_imagen_1_Form_10.jpg "<a href='https://www.alaquas.org/ficheros/documentos/2009/2/11769/0312200913112008vvlogo_jpg_imagen_1_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs inicia una nova campanya: Voluntariat pel Valencià</a>")

L'Ajuntament d'Alaquàs auspiciarà el projecte de participació lingüística i posar en contacte a voluntaris valencianoparlants amb persones que volen començar a parlar valencià.

El Voluntariat pel Valencià és un programa lingüístic creat l'any 2005 per Escola Valenciana-Federació d'Associacions per la Llengua, entitat que treballa per la normalització plena del valencià com a objectiu fundacional.

El Voluntariat pel Valencià és el projecte de participació lingüística que té per objectiu posar en contacte voluntaris que vulguen destinar una hora a la setmana a conversar amb persones que volen llançar-se a parlar en valencià.

Aquest projecte posa en contacte voluntaris valencianoparlants que vulguen destinar una hora a la setmana (durant un mínim de 10 setmanes) a conversar en valencià amb participants (aprenents) que necessiten reforçar l'aprenentatge de la llengua.

El projecte del Voluntariat pel Valencià té com a objectiu general fomentar l'ús del valencià entre els ciutadans que viuen al nostre territori procedents tant de l'estranger com de la resta de l'Estat, i també als que resideixen fa anys a la Comunitat Valenciana, o que fins i tot hi han nascut, oferint situacions de comunicació i conversa a les persones que volen practicar el valencià.

L'Ajuntament d'Alaquàs conscient d'aquesta realitat social, vol avançar en la consideració i potenciació del valencià com a senya d'identitat per a que la nostra llengua continue sent un instrument de convivència i assumir propostes d'accions positives conduents a aconseguir la normalització plena del valencià en tots els àmbits de la nostra societat.

Ara és el moment de donar un nou impuls al foment de l'ús del valencià i coneixent la importància de les associacions en la vida del poble necessitem comptar amb la vostra presència i així donar a conèixer el programa del Voluntariat pel Valencià al municipi d'Alaquàs.

Per aquestes raons, em complau convocar-vos a l'acte de presentació del programa del Voluntariat pel Valencià que tindrà lloc al **Castell d'Alaquàs el dimarts 15 de desembre de 2009 a les 19 hores**.

Més informació al telèfon 96 151 94 01, ext. 218,

i al correu-e

[snl@alaquas.org](mailto:snl@alaquas.org)